01.03.2023

 Talsu novada pašvaldībā no 2018.gada augusta – 2019.gada oktobrim tika īstenots projekts Nr.EKII-2/11 **“**Siltumnīcefekta gāzu emisiju samazināšana Talsu Galvenās bibliotēkas ēkā Brīvības ielā 17A, Talsos**”.**

Projekta mērķis ir oglekļa dioksīda emisiju samazināšana, veicot esošās ēkas pārbūvi par zema enerģijas patēriņa ēku. Pēc projekta īstenošanas katru gadu Talsu Galvenās bibliotēkas ēka samazina CO2 izmešus vismaz par 103 356 kilogramiem gadā. 2022. gadā CO2 izmešu samazinājums bija par 107 990 kilogramiem gadā.

Pēc Talsu Galvenās bibliotekas ēkas nodošanas ekspluatācijā tiek veiks monitorigs un sagatavotas atskaites, lai apsekotu energoefektivitātes rādītājus. Tiek ņemti vērā pareizi ēkas ekspluatēšanas principi, ko uzrauga Projektu vadītājs sadarbībā ar Talsu Galvenās bibliotēkas vadītāju un Energopārvaldnieku.

Talsu novada pašvaldība 2023.gadā ir apņēmusies ieviest Energopārvaldības sistēmu (EPS). EPS nodrošinās iespējas novērtēt energoefektivitātes sniegumu pašvaldības ēkām, ielu apgaismojumam un transportam. Šobrīd Talsu novada pašvaldība izstrādā EPS dokumentāciju un apkopo enerģijas patēriņa datus, Enerģijas monitoringa platformā (EMP). EMP nodrošinā iespējas analizēt enerģijas patēriņus, nosakot cēloņus, kas būtiski ietekmē enerģijas patēriņa kāpumu vai kritumu. EPS nodrošinās iespēju objektīvi novērtēt energoefektivitātes sniegumu Talsu Galvenās bibliotēkas ēkai.

*Sanda Ķiršakmene*

*Attīstības plānošanas un projektu vadības nodaļas*

*Projektu vadības daļas projektu vadītāja*

